Святы́ А́нгеле, паста́ўлены ахо́ўваць маю́ бе́дную душу́ і няшча́снае жыццё, не пакíнь мяне́, грэ́шнага, і не адступí ад мяне́ за няўстры́манасць маю́. Не дай магчы́масці зло́му дэ́ману авало́даць мно́ю праз перава́гу гэ́тага смяро́тнага це́ла; вазьмí мо́цна гаро́тную і кво́лую руку́ маю́ і вы́вядзі мяне́ на шлях спасе́ння. О, святы́ А́нгеле Бо́жы, ахо́ўнік і засту́пнік бе́днай маёй душы́ і це́ла, усё мне праба́ч, чым я знява́жыў цябе́ ва ўсе дні жыцця́ майго́ і, калí я чым саграшы́ў у гэ́тую міну́лую ноч, абаранí мяне́ ў цяпе́рашні дзень; і захава́й мяне́ ад уся́кае спаку́сы варо́жае, каб я нія́кім грахо́м не ўгнявíў Бо́га; і малíся за мяне́ Го́спаду, каб Ён умацава́ў мяне́ ў стра́ху Сваíм і зрабíў мяне́ рабо́м, дасто́йным Сваёй до́брасці. Амíнь.